CELEX: C2007/199/97
Language: el
Date: 2007-08-25 00:00:00
Title: Υπόθεση F-54/07: Προσφυγή της 11ης Ιουνίου 2007 — Joseph κατά Επιτροπής

25.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 199/50
            
         Προσφυγή της 11ης Ιουνίου 2007 — Joseph κατά Επιτροπής
   (Υπόθεση F-54/07)
   (2007/C 199/97)
   Γλώσσα διαδικασίας: η γαλλική
   Διάδικοι
   
      Προσφεύγουσα: Anne Joseph (Δαμασκός, Συρία) (Εκπρόσωπος: N. Lhoëst, avocat)
   
      Καθής:Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την υπογραφείσα στις 20 Ιουλίου 2006 σύμβαση προσλήψέως της, καθόσον η διάρκεια αυτής ορίστηκε σε 15 μήνες, με έναρξη την 16η Οκτωβρίου 2006 και λήξη την 15η Ιανουαρίου 2008·
            
         
               —
            
            
               να ακυρώσει, κατά το μέρος που είναι αναγκαίο, τη ρητή απόφαση της Επιτροπής της 13ης Φεβρουαρίου 2007 περί απορρίψεως της ενστάσεως που υπέβαλε η προσφεύγουσα στις 20 Οκτωβρίου 2006 δυνάμει του άρθρου 90, παράγραφος 2, του Κανονισμού Υπηρεσιακής Καταστάσεως ·
            
         
               —
            
            
               να καταδικάσει την καθής στα δικαστικά έξοδα.
            
         Ισχυρισμοί και κύρια επιχειρήματα
   Η προσφεύγουσα ζητεί την ακύρωση της συμβάσεως προσλήψεώς της ως συμβασιούχου υπαλλήλου δυνάμει του άρθρου 3α του καθεστώτος που εφαρμόζεται επί του λοιπού προσωπικού (ΚΛΠ), καθόσον η διάρκεια της εν λόγω συμβάσεως δεν ορίστηκε σε 3 έτη, αλλά σε 15 μήνες, και τούτο βάσει, αφενός, της αποφάσεως της Επιτροπής της 28ης Απριλίου 2004 σχετικά με τη μέγιστη διάρκεια απασχολήσεως του μη μόνιμου προσωπικού στις υπηρεσίες της Επιτροπής και, αφετέρου, του άρθρου 12 των Γενικών Εκτελεστικών Διατάξεων σχετικά με τις διαδικασίες προσλήψεως και απασχολήσεως των συμβασιούχων υπαλλήλων στην Επιτροπή (DGE — Γενικές Εκτελεστικές Διατάξεις).
   Κατά την προσφεύγουσα, η απόφαση της 28ης Απριλίου 2004 και, ιδίως, το άρθρο 3 αυτής, είναι παράνομη, στο μέτρο που αντιβαίνει στο άρθρο 85, παράγραφος 1, πρώτο εδάφιο, του ΚΛΠ. Εν πάση περιπτώσει, η εν λόγω απόφαση, δυνάμει του άρθρου της 1, παράγραφος 2, δεν εφαρμόζεται εν προκειμένω, δεδομένου ότι η προσφεύγουσα ανέλαβε ουσιώδη καθήκοντα.
   Η προσφεύγουσα ισχυρίζεται επιπλέον ότι οι Γενικές Εκτελεστικές Διατάξεις και, ιδίως, το άρθρο 12 αυτών είναι παράνομες, στο μέτρο που αντιβαίνουν στο άρθρο 85, παράγραφος 1, του ΚΛΠ. Εν πάση περιπτώσει, η Επιτροπή παραβίασε το άρθρο 12, παράγραφοι 1α και 1β των Γενικών Εκτελεστικών Διατάξεων, το οποίο απαγορεύει για τον υπολογισμό της μέγιστης περιόδου προσλήψεως συμβασιούχων υπαλλήλων να σωρεύεται η διάρκεια μιας συμβάσεως δυνάμει του άρθρου 3β του ΚΛΠ με εκείνη μιας συμβάσεως δυνάμει του άρθρου 3α του ΚΛΠ.
   Η προσφεύγουσα επικαλείται επιπλέον παραβίαση των αρχών της απαγόρευσης διακρίσεων, της χρηστής διοίκησης και του συμφέροντος της υπηρεσίας.